stanford-oval/wikipedia huggingface dataset:
ศึกสองแผ่นดิน

| ศึกสองแผ่นดิน |
| --- | --- |
ปกดีวีดี
เป็นที่รู้จักกันในชื่อ: Chor Ho Hon Kai

อักษรจีนตัวเต็ม: 楚河漢界
อักษรจีนตัวย่อ: 楚河汉界

ยฺหวิดเพ็ง: Co2 Ho4 Hon3 Gaai3
 
 
ประเภท: ละครอิงประวัติศาสตร์
เขียนโดย: Ng Yuk-cheung Leung Wing-mui Ng Pan-wah Yeung Wing-cheung
กำกับโดย: Ng Chun-shing Chik Kei-yee Tam Chui-ming See-to Lap-kwong
แสดงนำ: Shek Sau Lawrence Ng Idy Chan Kiki Sheung
ดนตรีแก่นเรื่องเปิด: Chor Ho Hon Kai (楚河漢界) โดย Alan Tam 2. Chor Kor (楚歌) โดย Jacky Cheung
ดนตรีแก่นเรื่องปิด: Ba Wong Pit Kei (霸王別姬) โดย Jacky Cheung และ Serina Ha
ผู้ประพันธ์เพลง: Joseph Koo James Wong
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 30
การผลิต
ผู้อำนวยการสร้าง: Lee Ting-lun
สถานที่ถ่ายทำ: ฮ่องกง
ความยาวตอน: 45 นาทีต่อตอน
บริษัทผู้ผลิต: TVB
ออกอากาศ
เครือข่าย: TVB Jade
ออกอากาศ: 5 สิงหาคม ค.ศ. 1985 (1985-08-05) – 13 กันยายน ค.ศ. 1985 (1985-09-13)
"ศึกสองแผ่นดิน " (楚河漢界) หรืออีกชื่อว่า "สามก๊ก ตอน แบ่งแยกแผ่นดิน" ในราวต้น พ.ศ. 2528 สถานีโทรทัศน์ทีวีบีได้ประกาศสร้างละครชุดแนวอิง ประวัติศาสตร์ ขึ้นมาเพื่อสู้กับ บริษัทคู่แข่งอย่าง "สถานีโทรทัศน์เอทีวี" ที่มักจะสร้างละครแนวอิงประวัติศาสตร์ในช่วงปีพ.ศ. 2527 (1984) ออกมาหลายเรื่อง ซึ่งละครทีวีบีเรื่องนี้ได้บอกเล่าเรื่องราวของ หลิวปัง และ เซียงอวี่ ละครเรื่องนี้มาจากพงศาวดารไซฮั่น ในช่วง ศักราช ในปลายราชวงศ์ฉิน และ ก่อนราชวงศ์ ฮั่น โดยได้ดาราชั้นนำ อย่าง สือซิ่ว, อู๋ฉีหัว และ เฉิน อวี้เหลียน มาแสดงนำ และได้ดาราสาวชื่อดัง อง เหม่ยหลิง มาเล่นรับเชิญ ให้ประมาณ 2 ตอน ซึ่งบทที่เธอเล่นเดิมทีเป็นบทของดาราสาว จาง ม่านอวี้ แต่เธอติดธุระ ดังนั้นจึงต้องเปลี่ยนตัวกะทันหันโดยได้ อง เหม่ยหลิง มาเล่นแทนให้ และนับได้ว่าเป็นผลงานเรื่องสุดท้ายในชีวิตของเธอที่ถ่ายจบ
เพราะต่อมาไม่นาน เธอได้เสียชีวิตลงไปจากการฆ่าตัวตาย เพราะความรักในปีเดียวกัน
เนื้อเรื่องย่อ

ในความโกรธของราชวงศ์ฉินมีวีรบุรุษที่กล้าหาญสองคนคือ Liu Bang (Wu Qihua) และ Xiang Yu (Shi Xiu)
พวกเขาเป็นพี่น้องที่ดี แต่พวกเขาหันกลับกันและกลายเป็นวีรบุรุษในความโดดเดี่ยวและความรัก
ฮันซิน (Hui Tianci) และ Zhang Liang (Li Hanzhe) เนื่องจากการพบปะกันระหว่างคู่รักซึ่งกันและกัน แต่พวกเขาไม่ได้ชื่นชมกับขนนก แต่หนังสือเล่มนั้นยังคงลึกเหมือนนายของพวกเขาในขณะที่สิ่งที่ดี ๆ เปลี่ยนไปเป็นหลิวปัง ต่อมาเสี่ยวหวู่ (Liu Jiang) ได้แนะนำจดหมายถึงรัฐและในที่สุดจดหมายฉบับนี้ก็จะสามารถแสดงจุดแข็งของเขาและช่วยประเทศให้กลายเป็นสาเหตุใหญ่
ตั้งแต่สมัยโบราณพระเอกรักความงามและ Yudie Er (Weng Meiling) เป็นนักสืบของราชวงศ์ฉินอย่างไรก็ตามเขาไม่สามารถทนต่อการเริ่มต้นได้เพราะความรักที่ลึกซึ้งของ Yu และเขาเสียชีวิตในมือของ Xiang Liang (Qin Pei)
ต่อมาการปรากฏตัวของ Yu Ji (Chen Yulian) ทำให้สถานะและขนกำลังแข่งขันเพื่อความแข็งแรงในด้านความรัก และรัฐก็โกรธกับ Lu Wei (Shang Tianyi) และยืมกองกำลัง Lu Gong (Wu Mengda) เพื่อรอโอกาสที่จะแข่งขัน
ตั้งแต่นั้นมาแต่ละคนได้สร้างสถานการณ์ที่ Chu และ Han กำลังแข่งขันส่งผลให้เกิดการสู้รบที่กระหายเลือด.
นักแสดง

-แสดงนำ-
สือซิ่ว รับบท เซียงอวี่ หรือ ฌ้อปาอ๋อง
อู่ฉีหัว รับบท หลิวปัง
เฉิน อวี้เหลียน รับบท หยู่จี้
ฮุ่ยเทียนชื่อ รับบท หันสิ้น
หลี่ฮั่นฉือ รับบท เตียวเหลียง
-รับเชิญ-
องเหม่ยหลิง รับบท อวี้เตี๋ยเอ๋อร์
(แสดงแทน จางม่านอวี้)
การเปลี่ยนตัวนักแสดง

ในเดือนกุมภาพันธ์ ปี 2528 ทีวีบีได้ประกาศสร้างละครเรื่องนี้โดยจะเปิดกล้องใน เดือนเมษายน และมีการประกาศรายชื่อนักแสดง ที่จะมารับบทต่าง ๆ ให้เป็นที่ทราบกันโดยทั่ว และหนึ่งในนั้นที่จะมาสวมบทบาทรับเชิญเป็น "อวี้เตี๋ยเอ๋อร์ " ทีวีบีได้วางตัวดาราสาว จาง มั่นอวี้ เอาไว้ แต่ทว่าในเดือนมีนาคม ก่อนจะเปิดกล้อง ไม่ถึงเดือน บทดังกล่าว ต้องถูกเปลี่ยนตัวอย่าง กะทันหัน เพราะจาง ม่านอวี้ เธอติดธุระ ในช่วงวันเวลาที่จะต้องถ่ายทำ ดังนั้น ทีวีบี ต้องรีบหานักแสดงคนอื่นมาเล่นแทน เพราะใกล้วันจะเปิดกล้องแล้ว ทางทีมงานได้ลองติดต่อดาราสาวหลายคน อาทิเช่น หลิว เจียหลิง เจิ้ง หัวเชี่ยน และนักแสดงคนอื่น ๆ แต่ทุกคนต่างปฏิเสธเพราะติดงานถ่ายละครเรื่องอื่นอยู่ และบางคนก็ติดงานโชว์ตัว ในท้ายที่สุดโชคยังดีที่ทางกองถ่ายได้ลองติดต่อไปยัง อง เหม่ยหลิง เพราะรู้ว่าเธอเพิ่งจะปิดกล้องละคร เรื่อง "เทพบุตรทรงนง" เสร็จไป และอยู่ในช่วงที่ว่างพอดี และละครเรื่องใหม่ของเธอกว่าจะเปิดกล้อง ก็อีกเป็นเดือน และในที่สุด อง เหม่ยหลิง เธอตอบตกลงและรับปากจะมาเล่นแทนให้ ในบทดังกล่าว
เรตติ้ง

ละครเรื่องนี้เป็นผลงานเรื่องสุดท้ายที่ องเหม่ยหลิง ถ่ายจบในบทรับเชิญ โดยเธอมาเล่นแทน จางม่านอวี้ เพียง 1-2 ตอน ดังนั้น เรตติ้งจะสูงมากเฉพาะตอนที่ องเหม่ยหลิง ปรากฏตัว เพราะผู้ชมฮ่องกงในตอนนั้นต้องการดูฉากที่เธอแสดงเป็นครั้งสุดท้าย
หลังจากจบตอนที่ องเหม่ยหลิง แสดง ละครเรื่องนี้เรตติ้งลดลงทันที ถึงแม้จะมี เฉินอวี้เหลียน แสดงตอนที่เหลือจนเกือบจบ (ในบทเสียชีวิตในช่วงท้าย ๆ เรื่อง) แต่ก็ไม่สามารถช่วยให้เรตติ้งสูงขึ้นได้ แต่โดยรวมเรตติ้งยังคงอยู่ในระดับที่ดี
การฉายซ้ำ

ละครชุดนี้ได้มีการรีรัน 2 ครั้งในฮ่องกง ที่ช่อง Jade Terrace
ช่วงบ่าย ในเดือน พฤศจิกายน ปีพ.ศ. 2530
ช่วงเช้าตรู่ ในเดือน ธันวาคม ปีพ.ศ. 2537
ออกอากาศในไทย

ละครชุดนี้ได้ลงม้วนวีดีโอให้เช่าในไทย ราวกลางปีพ.ศ. 2528 (1985) ภายใต้ชื่อว่า "สามก๊ก ตอน แบ่งแยกแผ่นดิน"
ปีต่อมาได้มีการออกอากาศในไทยทางช่อง 3 จันทร์-ศุกร์ เวลา 21.30-22.30 น.
และรีรันใหม่อีกครั้งในตอนเย็นช่วงต้นปีพ.ศ. 2532 (1989) ภายใต้ชื่อละครว่า "ศึกสองแผ่นดิน"
แหล่งข้อมูลอื่น

:เรื่องเล่าในกองถ่าย[ลิงก์เสีย] โดย วงการบันเทิงฮ่องกง
เดอะเลเจนด์ออฟเซลดา: เทียร์ออฟเดอะคิงดอม

| เดอะเลเจนด์ออฟเซลดา: เทียร์ออฟเดอะคิงดอม |
| --- | --- |

ผู้พัฒนา: แผนกวางแผนและพัฒนาความบันเทิงของนินเท็นโด
ผู้จัดจำหน่าย: นินเท็นโด
กำกับ: Hidemaro Fujibayashi
อำนวยการผลิต: Eiji Aonuma
ชุด: เดอะเลเจนด์ออฟเซลดา
เครื่องเล่น: นินเท็นโด สวิตช์
วางจำหน่าย: 12 พฤษภาคม ค.ศ. 2023
แนว: แอคชันผจญภัย
รูปแบบ: ผู้เล่นคนเดียว
เดอะเลเจนด์ออฟเซลดา: เทียร์ออฟเดอะคิงดอม (อังกฤษ: The Legend of Zelda: Tears of the Kingdom) เป็นวิดีโอเกมเกมแนวแอคชันผจญภัย พัฒนาและจัดจำหน่ายโดยนินเท็นโด เป็นภาคต่อของเกม เดอะเลเจนด์ออฟเซลดา: บรีทออฟเดอะไวลด์ (ค.ศ. 2017) ตัวเกมวางจำหน่ายบนนินเท็นโด สวิตช์ในวันที่ 12 พฤษภาคม ค.ศ. 2023 โดยเกมมีการพัฒนาขึ้นจากภาคก่อนหน้าโดยแผนที่มีขนาดใหญ่ขึ้น มีแผนที่บนบก บนท้องฟ้า และใต้ดิน ตัวเกมได้รับคำวิจารณ์ชื่นชมอย่างล้นหลามสำหรับโลกที่เปิดกว้างและฟีเจอร์ที่ส่งเสริมการสำรวจและการทดลอง
การพัฒนา

การพัฒนาเริ่มขึ้นใน ค.ศ. 2017 หลังจากเกม เดอะเลเจนด์ออฟเซลดา: บรีทออฟเดอะไวลด์ พัฒนาเสร็จสมบูรณ์ ตัวเกมประกาศเปิดตัวในงานอี3 2019 ในฐานะเกมภาคต่อของ บรีทออฟเดอะไวลด์ ในงานอี3 2021 นินเท็นโดได้ปล่อยตัวอย่างรูปแบบการเล่น องค์ประกอบของเนื้อเรื่องราว และวันวางจำหน่ายใน ค.ศ. 2022 ในเดือนมีนาคม ค.ศ. 2022 นินเท็นโดประกาศว่าตัวเกมถูกเลื่อนวันวางจำหน่ายออกไปเป็นไตรมาสที่ 2 ใน ค.ศ. 2023 ข้อมูลเพิ่มเติมได้รับการประกาศในงานนินเท็นโดไดเรกต์ในเดือนกันยายน ค.ศ. 2022 รวมถึงชื่อ เทียร์ออฟเดอะคิงดอม และวันวางจำหน่ายในวันที่ 12 พฤษภาคม ค.ศ. 2023 โดยก่อนที่จะมีการประกาศชื่อของเกมอย่างเป็นทางการ หลายคนเรียกเกมนี้ว่า บรีทออฟเดอะไวลด์ 2 ซึ่งสำนักข่าว โคตาคุ กล่าวว่าเป็นสิ่งที่ยากที่จะหยุด
Hidemaro Fujibayashi ผู้กำกับ เดอะบรีทออฟเดอะไวลด์ และ Eiji Aonuma โปรดิวเซอร์ของเซลดากลับมาทำหน้าที่เดิม ตัวเกมเกิดขึ้นหลังจากที่ทีมไม่สามารถใช้ทุกแนวคิดที่วางแผนไว้สำหรับเนื้อหาที่สามารถดาวน์โหลดได้ของ เดอะบรีทออฟเดอะไวลด์ องค์ประกอบใหม่รวมถึงเกาะลอยน้ำเหนือฮุรูลโดยผู้เล่นสามารถทะยานระหว่างพวกเขาในรูปแบบที่คล้ายกับเกม เดอะเลเจนด์ออฟเซลดา: สกายวอร์ดซอร์ด (ค.ศ. 2011)
Aonuma กล่าวว่าเกมโอเพนเวิลด์อย่างเกม เรดเดดรีเดมพ์ชัน 2 และ ดิเอลเดอร์สครอลล์ส V: สกายริม เป็นแรงบันดาลใจในการพัฒนา ในเดือนกุมภาพันธ์ ค.ศ. 2023 หน้าจากอาร์ตบุ๊กที่มีการออกแบบตัวละครและสถานที่รั่วไหลทางออนไลน์ ตัวเกมที่สามารถเล่นได้ก็รั่วไหลออกมาทางออนไลน์ในสองสัปดาห์ก่อนที่เกมจะวางจำหน่าย
เดอะคลิกไฟฟ์

| เดอะคลิกไฟฟ์ |
| --- | --- |
หลังเวทีงาน เอ็มทีวี เอ็กซิส ไลฟ์ อิน แบงคอก
ข้อมูลพื้นฐาน
ที่เกิด: บอสตัน แมสซาชูเซตส์ สหรัฐอเมริกา
แนวเพลง: อัลเทอร์เนทีฟร็อก ,พาวเวอร์ป็อป
ช่วงปี: 2003-ปัจจุบัน
ค่ายเพลง: Atlantic Records   Lava Records  WEA International

สมาชิก: Kyle Patrick  Joe Guese  Ethan Mentzer  Ben Romans  Joey Zehr
อดีตสมาชิก: Eric Dill
เดอะคลิกไฟฟ์ (อังกฤษ: The Click Five) เป็นวงดนตรีสัญชาติอเมริกันจากบอสตัน แมสซาชูเซตส์ สหรัฐอเมริกา
ประวัติ

4 คนจากสมาชิกดั้งเดิมจาก 5 คน เข้าศึกษาที่ Berklee College of Music ได้มีส่วนร่วมกับวงร็อกมาก่อน ก่อนที่จะรวมตัวกันในนามวง The Click ซึ่งต่อมามีชื่อเป็น The Click Five สมาชิกในวงอยู่ด้วยกันในบอสตัน เช่าบ้านพักด้วยกันบนถนนอิมรี ซึ่งก็เป็นชื่ออัลบั้มแรกของพวกเขา พวกเขาแสดงในงานครั้งแรกให้กับคอนเสิร์ต KISS 108 FM Hatchshell เมื่อกรกฎาคม 2004 หลังจากนั้นพวกเขาได้เซ็นสัญญากับค่ายใหญ่ ได้บินไปนิวยอร์กและลอสแอนเจลิส อยู่ใต้สังกัด Epic Records Scout Dave Rocco พวกเขาได้เซ็นสัญญากับ Lava Records พวกเขาเริ่มอัดเพลงในอัลบั้มแรกที่ QDivision Studios
หลังจากเสร็จสิ้นการทำเพลง พวกเขาออกทัวร์โดยเริ่มจากงานเล็ก ๆ ในบอสตันไปจนที่ใหญ่ ๆ ในอเมริกาเหนือ มิวสิกวิดีโอตัวแรกของเขาคือ  "Just the Girl" ออกในฤดูร้อนปี 2005 ทางช่องเอ็มทีวีและวีเอชวัน เขาออกอัลบั้มแรกที่ชื่อ Greetings from Imrie House เมื่อ 16 สิงหาคม ค.ศ. 2005 หลังจากออกทัวร์ในอเมริกายาวนาน 9 เดือนจึงทัวร์เอเชียในปี 2006 ในประเทศสิงคโปร์ มาเลเซีย และญี่ปุ่น
ในปลายปี 2006 นักร้องนำอีริก ดิล ออกจากวงไป ต่อมาต้นปี 2008 ทางวงได้นักร้องนำคนใหม่ที่ชื่อ ไคล์ แพทริก นักเรียนจากเบิร์กลี อีกคน ทางวงได้บันทึกเสียงอัลบั้มที่ 2 ที่ชื่อ  Modern Minds and Pastimes วางขายเมื่อ 26 มิถุนายน ค.ศ. 2007 หลังจากทัวร์เล็ก ๆ ในอเมริกา ก็กลับมาในเอเชีย ต่อมา 2 สิงหาคม ค.ศ. 2008 พวกเขาได้รับรางวัลเอ็มทีวี เอเชีย อวอร์ดส 2008 ที่มาเลเซีย พวกเขายังเป็นส่วนร่วมในโครงการให้ความรู้เกี่ยวกับการค้ามนุษย์ที่ชื่อโครงการว่า MTV Exit โดยได้แสดงในหลายประเทศในเอเชีย รวมถึงประเทศไทย ที่ลานพาร์ก พารากอน
ผลงาน

Greetings from Imrie House
Modern Minds and Pastimes
แหล่งข้อมูลอื่น

The Click Five Official Site เก็บถาวร 2007-07-01 ที่ เวย์แบ็กแมชชีน
The Click Five's profile at MySpace
The Click Five[ลิงก์เสีย] at friendster
The Click Five Fan Site เก็บถาวร 2009-08-09 ที่ เวย์แบ็กแมชชีน
The Click Five Fan Site เก็บถาวร 2009-01-31 ที่ เวย์แบ็กแมชชีน
The Click Five Fan Site เก็บถาวร 2008-12-18 ที่ เวย์แบ็กแมชชีน
The Click Five Fan Site
The Click Five's profile เก็บถาวร 2008-11-16 ที่ เวย์แบ็กแมชชีน at AtlanticRecords.com
Ben Romans' Music/Charity Blogging Site
กรวัฒน์ เจียรวนนท์

| กรวัฒน์ เจียรวนนท์ |
| --- | --- |
การศึกษา: โรงเรียนลอว์เรนซ์วิลล์ มหาวิทยาลัยโคลัมเบีย
อาชีพ: ผู้ประกอบการธุรกิจทางอินเทอร์เน็ต
มีชื่อเสียงจาก: ผู้ก่อตั้งอะมิตี้ โซลูชั่นส์ (ชื่อเดิม: เอโค่ คอมมิวนิเคชั่นส์)
ตำแหน่ง: ประธานกรรมการบริหาร บจก. อะมิตี้ โซลูชั่นส์ คอร์ปอเรชั่น
คู่สมรส: แอนนา คาลิเนนโควา (สมรส พ.ศ. 2566)
ญาติ: ศุภชัย เจียรวนนท์ (บิดา)   บุษดี เจียรวนนท์ (มารดา)   ธนินท์ เจียรวนนท์ (ปู่)
ครอบครัว: ตระกูลเจียรวนนท์
กรวัฒน์ เจียรวนนท์ (ชื่อเล่น: ภู) เป็นนักธุรกิจชาวไทย ผู้ก่อตั้งและประธานกรรมการบริหารของอะมิตี้ โซลูชั่นส์ ซึ่งเป็นกลุ่มบริษัทซอฟต์แวร์ที่ให้บริการด้วยผลิตภัณฑ์ที่หลากหลาย บริษัทมีสำนักงานใหญ่ในกรุงเทพมหานคร
ประวัติ

กรวัฒน์เป็นบุตรชายของ ศุภชัย เจียรวนนท์ ประธานเจ้าหน้าที่บริหารเครือเจริญโภคภัณฑ์ ซึ่งเป็นบริษัทเอกชนที่ใหญ่ที่สุดในประเทศไทย กับบุษดี (สกุลเดิม: มหพันธ์) เขายังมีน้องอีกสองคนคือกมลนันท์กับแซนเดอร์ กรวัฒน์ยังเป็นหลานปู่ของธนินท์ เจียรวนนท์ ผู้ก่อตั้งเครือเจริญโภคภัณฑ์และดำรงตำแหน่งประธานอาวุโสของบริษัทดังกล่าวในปัจจุบัน เขาศึกษาชั้นต้นที่โรงเรียนลอว์เรนซ์วิลล์ และระดับอุดมศึกษาที่มหาวิทยาลัยโคลัมเบีย โดยสถาบันหลังนี้เขาศึกษาในวิชาเอกประวัติศาสตร์เป็นเวลาสองปี ก่อนที่จะลาออกจากมหาวิทยาลัยในปี พ.ศ. 2558 เพื่อเป็นผู้ประกอบการอย่างเต็มตัว
ประวัติ > อะมิตี้ โซลูชั่นส์

ในปี พ.ศ. 2555 กรวัฒน์ในเวลานั้นที่มีอายุ 15 ปี ได้ก่อตั้งเอโค่คอมมิวนิเคชั่นส์ ซึ่งเป็นแอปแชทบนมือถือ เขาหยุดเรียนที่โรงเรียนประจำเป็นเวลาหนึ่งปีเพื่อพัฒนาแอปนี้ หลังจากใช้ชีวิตอยู่ที่เมืองพรินซ์ตัน รัฐนิวเจอร์ซีย์ และต้องการมุ่งเน้นไปที่กิจการนี้ กรวัฒน์จึงตกลงกับครอบครัวว่าหากเขาระดมทุนให้บริษัทนี้ได้อย่างน้อย 5 ล้านดอลลาร์สหรัฐจะลาออกจากมหาวิทยาลัย ซึ่งเขาสามารถทำได้หลังจากระดมทุนรอบเริ่มต้นจากไทเกอร์แล็ปส์เวนเจอส์ ตามมาด้วยการระดมทุนซีรีส์ เอ ผ่านนักลงทุน เช่น 500 สตาร์ตอัพส์, โกบิเวนเจอส์ และ อิโตชูในปี พ.ศ. 2558 และระดมทุนซีรีส์ บี ได้ 28.7 ล้านดอลลาร์สหรัฐในปี พ.ศ. 2562 โดยเงินส่วนใหญ่จำนวน 20 ล้านดอลลาร์สหรัฐ มาจากซินามาสดิจิทัลเวนเจอส์ ตามด้วยกองทุนการลงทุนดิจิทัลของแอร์เอเชีย และอีวีโกรวธ์
กรวัฒน์กล่าวว่าตลาดการทำงานร่วมกันขององค์กร "เปิดกว้างมากในขณะนี้" เมื่อหารือกับคู่แข่งหลายราย เช่น สแลก, ไมโครซอฟท์ และเฟซบุ๊ก
ลูกค้าที่มีชื่อเสียงของบริษัท เช่น ธนาคารกรุงเทพ, ธนาคารธนชาต, บีอีซี-เทโร, ทรู คอร์ปอเรชั่น, ซีพี ออลล์, นกแอร์, ปตท. และเทเลคอมมาเลเซีย ปัจจุบันมีผู้ใช้งานอยู่ประมาณห้าล้านคนทั่วเอเชีย ยุโรป และอเมริกาเหนือ
ในเดือนมิถุนายน พ.ศ. 2563 เอโค่ได้เข้าซื้อคอนโวแล็ปซึ่งเป็นบริษัทแชทบอทด้านเอไอ และก่อตั้งบริษัทแม่แห่งใหม่โดยเปลี่ยนชื่อจากเอโค่เป็นอะมิตี้ ซึ่งเป็นส่วนหนึ่งของแผนการขยายกิจการ สี่ปีต่อมาบริษัทระดมทุนในซีรีส์ ซี ได้ 60 ล้านดอลลาร์สหรัฐ พร้อมเข้าซื้อกิจการโทลล์ริง บริษัทผู้ให้บริการวิเคราะห์การโทรศัพท์ในสหราชอาณาจักร อีกทั้งยังมุ่งหมายที่จะสร้างรายได้จากธุรกิจที่เกี่ยวข้องกับปัญญาประดิษฐ์แบบรู้สร้าง และวางแผนเข้าจดทะเบียนในตลาดหลักทรัพย์แห่งประเทศไทย ภายในปี พ.ศ. 2568
ประวัติ > เกียรติประวัติ

ในปี พ.ศ. 2559 กรวัฒน์ได้รับการจัดให้อยู่ในรายชื่อ "Forbes 30 Under 30 Asia" หรือชาวเอเชียอายุต่ำกว่า 30 ปี ที่ได้รับการจับตามองเป็นพิเศษ ในหมวดผู้ประกอบการทางเทคโนโลยี
ชีวิตส่วนตัว

กรวัฒน์สมรสกับแอนนา คาลิเนนโควา ซึ่งทั้งสองพบกันครั้งแรกที่ประเทศรัสเซีย เมื่อปี พ.ศ. 2562 ก่อนจะคบหาดูใจและตกลงใช้ชีวิตคู่ร่วมกัน โดยมีพิธีฉลองสมรสพระราชทานเมื่อวันที่ 30 มีนาคม พ.ศ. 2566 ณ ห้องบอลรูม โรงแรมแกรนด์ ไฮแอท เอราวัณ ทั้งนี้ พลเอก สุรยุทธ์ จุลานนท์ ประธานองคมนตรี เป็นประธานในงานดังกล่าว
กรวัฒน์เคยให้สัมภาษณ์ว่าแม้เขาจะเป็นทายาทรุ่นที่สามของเครือเจริญโภคภัณฑ์ แต่ทางครอบครัวมีนโยบายชัดเจนแต่แรกว่าลูกหลานรุ่นต่อไปจะต้องสร้างธุรกิจของตัวเอง ทำให้มีแรงผลักดันที่จะต้องมีธุรกิจของตัวเองให้ได้ โดยมีบิดาคอยผลักดันให้ออกไปหาเงินและหานักลงทุนด้วยตนเอง
Myosotis

| Myosotis |
| --- | --- |

Myosotis arvensis

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: Boraginales Boraginales
วงศ์:: วงศ์หญ้างวงช้าง Boraginaceae
วงศ์ย่อย:: Boraginoideae Boraginoideae
สกุล:: Myosotis Myosotis L.

ชนิดต้นแบบ
Myosotis scorpioides L. 
Myosotis (จากภาษากรีก: μυοσωτίς "หูของหนู") เป็นสกุลของพืชดอกในวงศ์ Boraginaceae ในซีกโลกเหนือมักถูกเรียกว่า forget-me-nots (ไทย: ฟอร์เก็ตมีน็อต) หรือ Scorpion grasses ชื่อ "Forget-me-Not" มาจากการทับศัพท์จากภาษาเยอรมัน Vergissmeinnicht และใช้ในประเทศอังกฤษตั้งแต่ปี 1398 โดยพระเจ้าเฮนรีที่ 4 แห่งอังกฤษ Myosotis alpestris หนึ่งในสปีชีส์ในสกุลนี้เป็นดอกไม้ประจำรัฐของอะแลสกาและ Dalsland, สวีเดน พืชสกุลนี้มักสับสนกับฟอร์เก็ตมีน็อตของหมู่เกาะแชทัม ซึ่งจัดอยู่ในสกุล Myosotidium
การกระจายพันธุ์

มีการบันทึกชื่อสปีชีส์มากกว่า 500 ชนิด แต่ปัจจุบันมีเพียง 74 ชนิดเท่านั้นที่เป็นที่ยอมรับ ส่วนที่เหลือเป็นชื่อพ้องของชื่อที่ยอมรับหรือชื่อเสนอในปัจจุบัน สกุลนี้ส่วนใหญ่ถูกจำกัดไว้ที่ยูเรเซียตะวันตก โดยมีประมาณ 60 สปีชีส์ที่ยืนยันแล้ว และนิวซีแลนด์ที่มีสปีชีส์ที่ยืนยันแล้วประมาณ 40 ชนิด สกุลนี้ยังพบได้จำนวนน้อยในอเมริกาเหนือ อเมริกาใต้ และปาปัวนิวกีนี อย่างไรก็ตาม Myosotis เป็นเรื่องธรรมดาที่พบได้ในเขตอบอุ่นเพราะการปลูกและการเข้ามาของสายพันธุ์ต่างถิ่น มีหลายสปีชีส์ที่ได้รับความนิยมในพืชสวน พืชสกุลนี้ชอบที่อยู่อาศัยชื้น สำหรับในที่ที่ไม่ใช่พื้นเมือง มักจะพบในพื้นที่ชุ่มน้ำและริมฝั่งแม่น้ำ
การวิเคราะห์ทางพันธุกรรมบ่งชี้ว่าสกุลนี้มีต้นกำเนิดในซีกโลกเหนือ และชนิดนั้นมีถิ่นกำเนิดในออสเตรเลีย นิวซีแลนด์ และอเมริกาใต้ ทั้งหมดมาจากการกระจายตัวครั้งเดียวสู่ซีกโลกใต้ หนึ่งหรือสองสายพันธุ์ยุโรปโดยเฉพาะอย่างยิ่ง Myosotis sylvatica ถูกนำเข้ามาในพื้นที่เขตอบอุ่นของยุโรปเอเชียและอเมริกา
กรีก-โรมัน

โลกกรีก-โรมัน (อังกฤษ: Greco-Roman world หรือ Greco-Roman culture หรือ Greco-Roman) ถ้าใช้เป็นคำคุณศัพท์จะเป็นที่เข้าใจโดยนักวิชาการและนักเขียนสมัยปัจจุบันว่าหมายถึงอาณาบริเวณหรือประเทศที่ได้รับอิทธิพลทางวัฒนธรรมโดยตรงหรือมีความเกี่ยวข้องทางภาษา วัฒนธรรม การปกครอง และศาสนาของกรีก และ โรมัน ความหมายโดยตรงคือ “โลกเมดิเตอเรเนียน” ที่มีศูนย์กลางในบริเวณทะเลเมดิเตอเรเนียนและทะเลดำ
วินโดวส์เอ็นที 3.1

| --- | --- |
รุ่นของระบบปฏิบัติการวินโดวส์เอ็นที

ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์ วินโดวส์
รหัสต้นฉบับ: Closed-source
เผยแพร่สู่กระบวนการผลิต: 27 กรกฎาคม 1993; 31 ปีก่อน (1993-07-27)
รุ่นล่าสุด: Service Pack 3 (3.1.528) / 29 ตุลาคม 1994; 30 ปีก่อน (1994-10-29)
แพลตฟอร์ม: IA-32, Alpha, MIPS
ชนิดเคอร์เนล: ผสม (วินโดวส์เอ็นที เคอร์เนล)
ยูเซอร์แลนด์: วินโดวส์เอพีไอ NTVDM OS/2 1.x POSIX.1
สัญญาอนุญาต: ซอฟต์แวร์เชิงพาณิชย์
รุ่นก่อนหน้า: วินโดวส์ 3.1x (1992)
รุ่นถัดไป: วินโดวส์เอ็นที 3.5 (1994)
สถานะการสนับสนุน
ยุติการสนับสนุนเมื่อ 31 ธันวาคม ค.ศ. 2000
วินโดวส์เอ็นที 3.1 (อังกฤษ: Windows NT 3.1, วินโดวส์เอ็นทีสามจุดหนึ่ง) เป็นระบบปฏิบัติการ วินโดวส์เอ็นที รุ่นแรกที่พัฒนาโดยไมโครซอฟท์ ออกจำหน่ายเมื่อวันที่ 27 กรกฎาคม ค.ศ. 1993 เป็นระบบปฎิบัติการรุ่นแรกที่มีความสามารถในการรองรับระบบสถาปัตยกรรมทางคอมพิวเตอร์ได้หลายประเภท ผู้ใช้วินโดวส์เอ็นทีส่วนใหญ่มักเป็นลูกค้าที่ใช้คอมพิวเตอร์ในระดับสูงและกลุ่มนักธุรกิจ ส่วนผู้ใช้ทั่วไปในช่วงนั้นยังคงใช้ วินโดวส์ 3.1 ซึ่งยังพึ่งพาระบบปฏิบัติการดอสในฟังก์ชันที่จำเป็นอยู่ และมีสถาปัตยกรรมแบบ 16 บิตที่รัดกุม ขณะที่วินโดวส์เอ็นที เป็นระบบปฏิบัติการแบบ 32 บิตแบบเต็มตัว และคงไว้ซึ่ง Desktop Environment ที่ผู้ใช้วินโดวส์ 3.1 คุ้นเคย
วินโดวส์เอ็นที เริ่มจากการนำระบบปฏิบัติการโอเอส/2 ที่เคยพัฒนาไว้ระหว่างไมโครซอฟท์กับไอบีเอ็ม ในช่วงคริสต์ทศวรรษ 1980 มาเขียนใหม่ เนื่องจากความสำเร็จในการจำหน่ายวินโดวส์ 3.0 ในปี ค.ศ. 1990 วินโดวส์เอ็นที 3.1 ขายได้ประมาณ 300,000 ชุดก่อนที่ วินโดวส์เอ็นที 3.5 จะประสบความสำเร็จในปี ค.ศ. 1994
วินโดวส์เอ็นที 3.1 วางจำหน่าย 2 รุ่น ได้แก่ รุ่นเวิร์กสเตชัน และรุ่นแอดวานซ์เซิร์ฟเวอร์สำหรับเซิร์ฟเวอร์ อย่างไรก็ตาม ยอดขายของรุ่นเหล่านี้ก็มีอยู่อย่างจำกัด เนื่องจากความต้องการของระบบที่สูง
ไมโครซอฟท์ประกาศยุติการสนับสนุนวินโดวส์เอ็นที 3.1 เมื่อวันที่ 31 ธันวาคม ค.ศ. 2000
ความต้องการของระบบ

วินโดวส์เอ็นที 3.1 รองรับหลายแพลตฟอร์ม นอกเหนือจากสถาปัตยกรรม x86 แล้ว ยังทำงานบนคอมพิวเตอร์ที่มีหน่วยประมวลผล DEC Alpha หรือ MIPS (R4000และ R4400)
ความต้องการขั้นต่ำของระบบ x86 รุ่นเวิร์กสเตชัน ได้แก่ หน่วยประมวลผลกลาง (ซีพียู) intel 80386 25 เมกะเฮริตซ์, แรม 12 เมกะไบต์, พื้นที่เก็บฮาร์ดดิสก์ 92 เมกะไบต์ และการ์ดแสดงผล ส่วนระบบ RISC ต้องการแรม 16 เมกะไบต์, พื้นที่เก็บฮาร์ดดิสก์ 92 เมกะไบต์ และไดรฟ์ซีดีรอม ในรุ่นแอดวานซ์เซิร์ฟเวอร์ ต้องการหน่วยประมวลผล intel 80386, แรม 16 เมกะไบต์, พื้นที่เก็บฮาร์ดดิสก์ 90 เมกะไบต์ ส่วนระบบ RISC ต้องการพื้นที่เก็บฮาร์ดดิสก์ 110 เมกะไบต์
วินโดวส์เอ็นที 3.1 รองรับระบบโปรเซสเซอร์คู่ (Dual core) ขณะที่ในรุ่นแอดวานซ์เซิร์ฟเวอร์ รองรับได้ถึง 4 ตัว (Quad core) นอกจากนี้วินโดวส์เอ็นที 3.1 ไม่สามารถใช้กับหน่วยประมวลผล Pentium II หรือรุ่นที่ใหม่กว่าได้เนื่องจากเกิดข้อผิดพลาดในรูทีนการตรวจหาโปรเซสเซอร์
กฤปาจารย์

กฤปะ (สันสกฤต: कृप, อังกฤษ: Kripa) เป็นตัวละครฝ่ายชายใน มหากาพย์มหาภารตะ เป็นอาจารย์ของพวกปาณฑพและพวกเการพ เป็นพี่ชายของนางกฤปิ ซึ่งเป็นภรรยาของ โทรณาจารย์ ซึ่งตัวเขานั้นเป็นอาจารย์สอนวิชากับเหล่าพวกปาณฑพและเการพในช่วงแรก ๆ ก่อนที่โทรณาจารย์จะเข้ามาช่วยสอนในภายหลัง
ในสงครามทุ่งกุรุเกษตร กฤปาจารย์เป็น 1 ในแม่ทัพคนสำคัญของเหล่าเการพ และยังเป็น 1 ใน 3 ของเหล่าเการพที่รอดชีวิตจากสงครามครั้งนี้ (อีก 2 คนคือ อัศวัตถามา และ กฤตวรมัน) หลังจากสงคราม กฤปาจารย์กลับมาดำรงตำแหน่งอาจารย์ประจำราชสำนักหัสตินาปุระ (กุลคุรุ) ตามเดิม
↑  คนสำคัญของเการพได้แก่ โทรณาจารย์ ทุรโยธน์ ทุหศาสัน กฤปาจารย์ อัศวัตถามา ชัยทรัถ ศกุนิ กฤตวรมา และท้าวศัลยะ
↑  อัศวัตถามา กฤปาจารย์ กฤตวรมา เป็นแม่ทัพฝ่ายเการพสามคนที่รอดชีวิต
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
เดเอ็ฟเอ็ล-ซูเพอร์คัพ 2017

เดเอ็ฟเอ็ล-ซูเพอร์คัพ ฤดูกาล 2017 เป็นการแข่งขันครั้งที่แปดของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีที่สโมสรเข้าร่วมการแข่งขันเป็นทีมแชมป์จากรายการบุนเดิสลีกา และ เดเอ็ฟเบ-โพคาล ฤดูกาลที่ผ่านมา. การแข่งขันจัดขึ้นในวันที่ 5 สิงหาคม พ.ศ. 2560 ณ สนาม ซิกนัล อิดูนา พาร์ก ในเมือง ดอร์ทมุนท์.
แมตช์ > รายละเอียดการแข่งขัน

5 สิงหาคม พ.ศ. 2560 (ค.ศ. 2017)
20:30 CEST
01:30 เวลาไทย
| โบรุสซีอาดอร์ทมุนท์ | 2–2 | บาเยิร์นมิวนิก |
| --- | --- | --- |
| พูลิซิช  12' โอบาเมอย็องก์  71' | รายงาน | แลวันดอฟสกี  18' ปิชต์แชก  88' (เข้าประตูตัวเอง) |
ลูกโทษ
| แดมเบเล  ฟิลิปป์  โอบาเมอย็องก์  โรเดอ  กาสโตร  บาร์ตรา  | 4–5 |  แลวันดอฟสกี  รีเบรี  คิมมิช  รูดี  บีดัล  ซือเลอ |
ผู้ชม: 81,360 คน
ผู้ตัดสิน: เฟลิกซ์ ซวาเยอร์ (เบอร์ลิน)
| --- | --- |
             โบรุสซีอาดอร์ทมุนท์ :              บาเยิร์นมิวนิก 
| --- | --- |
 ผู้เล่นยอดเยี่ยมประจำนัด:  โยชัว คิมมิช (บาเยิร์นมิวนิก) ผู้ช่วยผู้ตัดสิน:  ทอร์สเทิน ชิฟฟ์เนอร์ (คอนสตันซ์)  คริสเตียน กิทเทิลมันน์ (เกาเออร์ไชม์)  ผู้ตัดสินที่สี่:  ซาสชา สเตอเกอมันน์ (ไนเดอร์คัสเซิล)  ผู้ช่วยผู้ตัดสินจากการใช้วีดิโอตัดสิน:  โทเบียส สไตเลอร์ (ฮัมบวร์ค):  ข้อมูลในการแข่งขัน: แข่งขันเวลาปกติ 90 นาที  ตัดสินด้วยการ ดวลลูกจุดโทษ เพื่อหาผู้ชนะ  ตัวสำรองของแต่ละทีมมีรายชื่อ 7 คนที่จะเลือกมาใช้งานได้เพียงแค่ 3 คน
กรดมาลิก

| --- | --- |


 DL-Malic acid
ชื่อ
Preferred IUPAC name 2-Hydroxybutanedioic acid
ชื่ออื่น Hydroxybutanedioic acid 2-Hydroxysuccinic acid L-Malic acid D-Malic acid (–)-Malic acid (+)-Malic acid (S)-Hydroxybutanedioic acid (R)-Hydroxybutanedioic acid
เลขทะเบียน
เลขทะเบียน CAS: 617-48-1 N 6915-15-7 N
3D model (JSmol): รูปภาพแบบโต้ตอบ
ChEBI: CHEBI:6650 Y
ChEMBL: ChEMBL1455497 N
เคมสไปเดอร์: 510 Y 83793 D-(+)-malic acid Y 193317 L-(–)-malic acid Y
ECHA InfoCard: 100.027.293 
EC Number: 230-022-8
เลขอี: E296 (preservatives)
IUPHAR/BPS: 2480
KEGG: C00149 N
ผับเคม CID: 525
UNII: 817L1N4CKP Y
CompTox Dashboard (EPA): DTXSID0027640 
 InChI InChI=1S/C4H6O5/c5-2(4(8)9)1-3(6)7/h2,5H,1H2,(H,6,7)(H,8,9) YKey: BJEPYKJPYRNKOW-UHFFFAOYSA-N Y InChI=1/C4H6O5/c5-2(4(8)9)1-3(6)7/h2,5H,1H2,(H,6,7)(H,8,9)Key: BJEPYKJPYRNKOW-UHFFFAOYAM 
 SMILES O=C(O)CC(O)C(=O)O 
คุณสมบัติ
สูตรเคมี: C4H6O5
มวลโมเลกุล: 134.087 g·mol−1  
ความหนาแน่น: 1.609 g cm−3
จุดหลอมเหลว: 130 องศาเซลเซียส (266 องศาฟาเรนไฮต์; 403 เคลวิน)
ละลายในน้ำ: 558 g/L (ที่ 20 °C)
pKa: pKa1 = 3.40, pKa2 = 5.20 
สารประกอบอื่นที่เกี่ยวข้องกัน
แอนไอออนอื่น ๆ: มาเลต
กรดคาร์บอกซิลิกที่เกี่ยวข้อง: กรดซักซินิก กรดทาร์ทาริก กรดฟูมาริก
สารประกอบที่เกี่ยวข้อง: n-บิวทานอล บิวทีรัลดีไฮด์ โครโตนัลดีไฮด์ โซเดียมมาเลต
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรดมาลิก (อังกฤษ: malic acid) เป็นสารประกอบอินทรีย์ที่มีสูตรเคมีคือ C4H6O5 เป็นกรดไดคาร์บอกซิลิกที่สิ่งมีชีวิตทุกชนิดผลิตได้ กรดมาลิกมีสองแบบคือแบบ L และแบบ D มีเฉพาะแบบ L ที่พบในธรรมชาติ เกลือและเอสเทอร์ของกรดมาลิกเรียกว่า มาเลต มาเลตมีความสำคัญในปฏิกิริยาการตรึงคาร์บอน C4 เป็นแหล่งคาร์บอนไดออกไซด์ในวัฏจักรแคลวินและแอนไอออนของมาเลตเป็นสารมัธยันตร์ในวัฏจักรกรดซิตริก
คาร์ล วิลเฮล์ม เชเลอ นักเคมีชาวเยอรมัน/สวีเดนสกัดกรดมาลิกจากน้ำแอปเปิลเป็นครั้งแรกในปี ค.ศ. 1785 สองปีต่อมา อ็องตวน ลาวัวซีเย นักเคมีชาวฝรั่งเศสตั้งชื่อสารนี้ว่า acide malique ตามคำในภาษาละติน mālum ที่แปลว่าแอปเปิล กรดมาลิกทำให้แอปเปิลเขียวมีรสเปรี้ยวและให้รสชาติอย่างเด่นชัดในรูบาร์บ นอกจากนี้ยังพบในองุ่น ทำให้ไวน์มีรสเปรี้ยว อย่างไรก็ตาม กรดมาลิกในองุ่นจะลดลงเมื่อผลองุ่นสุก เมื่อใช้ในอาหารกรดมาลิกจะมีเลขอีเท่ากับ E296 ผสมในลูกอมให้รสเปรี้ยวจัด กรดมาลิกได้รับอนุญาตให้ใช้ในอาหารในสหภาพยุโรป สหรัฐอเมริกา ออสเตรเลียและนิวซีแลนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กรดมาลิก
"DL-Malic - MSDS". Science Lab. คลังข้อมูลเก่าเก็บจากแหล่งเดิมเมื่อ 2016-04-03. สืบค้นเมื่อ 2016-11-21.